stanford-oval/wikipedia huggingface dataset:
Östersundin kunta
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 2,3 | 2,0 |
|   | jalostus | 12,9 | 13,4 |
|   | palvelut | 84,0 | 83,6 |
|   | tuntematon | 0,8 | 1,0 |
|   | Työpaikkoja ja työllisiä | 31 806 | 28 703 |
|   | työpaikkaomavaraisuus | 110,8 |  |
Taajamat

Kunnassa on 9 taajamaa, joiden osuus kunnan väestöstä vuoden 2010 lopussa oli 85,1 prosenttia. Taajamien ulkopuolella asui tuolloin 8 825 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Östersund* | 43 759 |
| 2 | Brunflo | 3 890 |
| 3 | Lit | 1 040 |
| 4 | Ope | 453 |
| 5 | Tandsbyn | 374 |
| 6 | Häggenås | 320 |
| 7 | Orrviken | 262 |
| 8 | Optand | 257 |
| 9 | Marieby | 236 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Östersundin taajamassa on 44 327 asukasta, ja se kuuluu myös pieniltä osin myös Krokomin kuntaan.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Frösön
Fåker
Valla
Luettelossa mainituista taajamista Valla on ensin kasvanut yhteen Frösönin kanssa, minkä jälkeen Frösön on kasvanut yhteen Östersundin taajaman kanssa.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Bjärme
Bye + Överbyn
Böle + Fillsta
Flerohopp
Genvalla
Grytan
Gärde+Lunne+Hälle+Bodal
Hara
Husås
Härke
Härke strand
Korsta + Prästlägden
Lockne
Loke
Norderåsen
Näs och Ålsta
Slandrom
Solberg + Sörviken
Sännsjölandet + Lillsjöhögen
Södra Söre
Torvalla
Åkre + Gusta
Österåsen
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Rossbol
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Östersundin kunta on jaettu seuraaviin vaalipiireihin:
Östersund Staden (32 valtuutettua)
Östersund utom Staden (35 valtuutettua)
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Östersundin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 8 | 8 | 10 | 12 | 12 | 9 | 12 | 9 | 11 | 7 | 11 | 14 | 12 | 10 | {{{m2022}}} |
|   | Keskustapuolue | 22 | 22 | 17 | 15 | 12 | 13 | 14 | 17 | 17 | 16 | 15 | 12 | 8 | 14 | {{{c2022}}} |
|   | Liberaalit | 7 | 7 | 7 | 4 | 9 | 9 | 8 | 4 | 2 | 4 | 4 | 4 | 4 | 3 | {{{fp2022}}} |
|   | Kristillisdemokraatit | 1 | 1 | 1 | 1 | 0 | 1 | 3 | 1 | 4 | 2 | 2 | 1 | 1 | 3 | {{{kd2022}}} |
|   | Ympäristöpuolue vihreät | 0 | 0 | 0 | 2 | 2 | 4 | 3 | 4 | 4 | 4 | 4 | 5 | 6 | 3 | {{{mp2022}}} |
|   | Ruotsin sosiaalidemokraattinen työväenpuolue | 34 | 34 | 36 | 38 | 36 | 35 | 31 | 36 | 29 | 26 | 27 | 26 | 22 | 18 | {{{s2022}}} |
|   | Vasemmistopuolue | 3 | 3 | 4 | 3 | 4 | 4 | 4 | 4 | 8 | 8 | 4 | 4 | 4 | 5 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 4 | 5 | {{{sd2022}}} |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 75 | 75 | 75 | 75 | 75 | 75 | 75 | 75 | 75 | 67 | 67 | 67 | 61 | 61 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Brunflon piiri
Frösön piiri
Häggenåsin piiri
Kyrkåsin piiri (Jämtland)
Litin piiri
Locknen piiri
Mariebyn piiri
Norderön piiri
Näsin piiri (Jämtland)
Sunnen piiri (Jämtland)
Östersundin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Östersund
Frösö
Sunne
Näs
Lockne
Marieby
Brunflo
Häggenås-Lit-Kyrkås
Norderö
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Brunflo
Frösö
Häggenås
Kyrkås
Lit
Lockne
Marieby
Norderö
Norrlands artilleriregemente* (Östersunds garnisonsförsamling)
Näs
Sunne
Västerhus*
Östersund
Seurakunnat > Kirkot

Brunflon kirkko
Frösön kirkko
Heliga Ljusets kyrka
Kyrkåsin vanha kirkko
Locken kirkko
Mariebyn kirkko
Norderön kirkko
Odensalakyrkan
Sunnen kirkko
Östersundin vanha kirkko
Stora kyrkan
Ystävyyskunnat

Jilin, Kiina
Kajaani, Suomi
Odense, Tanska
Sanok, Puola
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Östersundin kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Östersunds kommun – Kuntajaon kehitys on käännöstä tästä ja maalaiskuntia koskevista artikkeleista.
Jämtlandin läänin kunnat
Kyrkgatan on yksi Östersundin vilkkaimmista kaduista.
Kartta Östersundin kunnan piireistä.
Käännös suomeksi
Ajan Sana

Ajan Sana oli Helsingissä vuosina 1930–1932 ilmestynyt sanomalehti, joka oli lapuanliikkeen tärkein äänenkannattaja. Liikkeen muita lehtiä olivat vuosina 1930–1931 ilmestyneet Aktivisti, Fascisti, Sinimusta ja Lapuan päiväkäsky.
Ajan Sana syntyi, kun kokoomuslaisen Uuden Suomen johtokunta teki lokakuussa 1930 lapuanliikkeen edustajien kanssa sopimuksen, jonka mukaan Uuden Suomen iltapäivälehtenä julkaistu Iltalehti lakkautettiin ja sen seuraajaksi perustettiin Ajan Sana, joka oli Uudesta Suomesta itsenäinen. Näin Uusi Suomi pääsi eroon taloudellisesti kannattamattomasta lehdestä ja lapuanliike sai oman sanomalehden pääkaupunkiin. Lapuanliikkeellä oli toukokuusta 1930 alkaen ollut äänenkannattajanaan Aktivisti-niminen lehti, mutta se ilmestyi vain kahdesti kuukaudessa. Kun Iltalehti lakkasi ilmestymästä 1. marraskuuta 1930, sen tilalle tuli kuutena päivänä viikossa ilmestynyt Ajan Sana, jonka ensimmäinen näytenumero oli ilmestynyt jo 11. lokakuuta. Se jaettiin Iltalehden tilaajille vuoden 1930 loppuun asti. Uutta lehteä julkaisi Ajan Sana Oy, jonka osakkeenomistajina oli eri puolella Suomea asuneita lapuanliikkeen tukijoita. Sitä painettiin Uuden Suomen tytäryhtiön lehtipainossa.
Ajan Sana julisti ensimmäisessä näytenumerossaan ohjelmakseen kommunismin vastustamisen ”kaikissa sen ilmestymismuodoissa”. Lehden ensimmäisenä päätoimittajana toimi syksyyn 1931 asti Emerik Olsoni. Hänen jälkeensä tehtävässä toimi everstiluutnantti Arne Somersalo. Päätoimittajan apulaisena oli J. W. Tuura. Sekä Somersalo että Tuura kirjoittivat lehteen myös pakinoita. Lehti lakkautettiin Mäntsälän kapinaa koskeneiden kirjoitustensa vuoksi oikeusministeriön vaatimuksesta kahdeksi kuukaudeksi 1. maaliskuuta – 29. huhtikuuta 1932. Jyrkkää linjaa edustanut Somersalo joutui eroamaan päätoimittajan tehtävästä syksyllä 1932 linjaerimielisyyksien vuoksi vuorineuvos Petter Forsströmin ilmoitettua, että varakkaat tukijat eivät jatkaisi lehden rahoitusta ellei Somersalo eroaisi. Valtioneuvosto lakkautti Ajan Sanan uudelleen kuukaudeksi 15. lokakuuta alkaen tasavallan suojelulain nojalla. Lehden oli tarkoitus vielä jatkaa ilmestymistään, mutta se päätettiinkin lakkauttaa taloudellisten vaikeuksien vuoksi.
Ajan Sanan seuraajaksi perustettiin marraskuussa 1932 Ajan Suunta, uuden Isänmaallisen Kansanliikkeen äänenkannattaja. Somersalo palkattiin myös sen päätoimittajaksi.
Sanonta ”jäljet johtavat sylttytehtaalle” on saanut alkunsa Ajan Sanassa julkaistusta uutisotsikosta, joka koski niin sanottua Tattarisuon tapausta.
Aiheesta muualla

Ajan Sanan kaikki numerot digitoituina Kansalliskirjaston digitaaliset aineistot
Aile

Aile (jap. アイル) oli japanilainen rockyhtye, joka luokitellaan usein oshare kei -tyyliin. Yhtyeen perustivat vuoden 2001 marraskuussa laulaja Akito, kitaristi Hiro ja basisti Fumi. Yhtyeen hajotessa vuonna 2008 alkuperäisistä jäsenistä oli jäljellä enää Akito, koska monet jäsenet olivat eronneet.[lähde? ]
Jäsenet

Akito – laulu
Moe – kitara
Tsuyoshi – basso
Kohsuke – rummut
Aiheesta muualla

JaMEn sivu Ailelle (Arkistoitu – Internet Archive)
Viralliset sivut (Arkistoitu – Internet Archive)
Sormenjälkitunnistus

Brasilialaisessa hallintorakennuksessa käytettävä sormenjälkitunnistin.
Sormenjälkitunnistus on sormenjäljen tunnistamiseen perustuva biometrisen tunnistamisen tapa. Sormenjälkitunnistuksessa tunnistettavaa sormenjälkeä verrataan joko useaan tietokantaan tallennettuun sormenjälkeen tai tietyn henkilön sormenjälkiin.
Käyttö mobiililaitteissa

Sormenjälkitunnistus on ollut yksi 2010-luvun merkittävimpiä innovaatioita älypuhelimissa. Se yleistyi lippulaivapuhelimissa 2010-luvun puolivälissä. Vuonna 2015 PhoneArenan testissä olleista viidestä lippulaivapuhelimista neljässä oli kosketuspohjainen sormenjälkitunnistin, joka avautui nopeimmillaan noin 0,8 sekunnissa. Apple lisäsi sormenjälkitunnistuksen tuen iPhone 5:een, iPad Air 2:een ja iPad Mini 3:een. Tuki sormenjälkitunnistukselle tuli Androidiin Marshmallow-päivityksessä. Applen iPhone 5s -puhelimessaan käyttämä sormenjälkitunnistin ei toimi luotettavasti käyttämällä arpisia tai kostuneita sormenpäitä.
Luotettavuus

Monia sormenjälkitunnistimia voidaan huijata korkealaatuisella sormenjäljestä otetulla lateksikopiolla. Vuonna 2016 joitakin Android-puhelimia saatiin huijattua tulostamalla sormenjälki mustesuihkutulostimella erikoispaperille. Mikrobitti onnistui vuonna 2017 tekemään monen puhelimen sormenjälkitunnistimen avaavan keinosormenjäljen liivatelehdistä, vedestä, grafiittijauheesta ja kaksikomponenttisilikonista. Sormenjäljen kopioimisen lisäksi sormenjälkitunnistus on onnistuttu ohittamaan ohjelmallisesti ilman omistajan sormea.
Yhdysvalloissa viranomaisilla on oikeus käyttää epäillyn rikollisen sormenjälkeä laitteen avaamiseen, mutta viranomaiset eivät saa pakottaa epäiltyä paljastamaan vain laitteen omistajalla olevaa PIN-koodia tai salasanaa. Älypuhelimen sormenjälkitunnistin ottaa kuvan useista sormenjäljen osista, ja monesti mitä tahansa niistä voi käyttää tunnistautumiseen. Pienikokoisten sormenjälkitunnistimen antureiden heikon resoluution takia sormenjälkitunnistin ei välttämättä kykene erottamaan kaikkia sormenjälkiä toisistaan, ja se saattaa avata laitteen väärällä sormenjäljellä.
Sormenjäljet on yleensä kaapattu halutun henkilön näplimistä esineistä, mutta vuonna 2014 tutkija Jan Krissler esitteli pelkästä valokuvasta hankittuja sormenjälkiä. Japanilaistutkija Isao Echizenin johtama ryhmä onnistui vuonna 2017 tekemässään kokeessa hankkimaan kolmen metrin päässä olevan ihmisen sormenjäljet 20 megapikselin järjestelmäkameralla.
Sormenjälkitunnistuksen käyttäminen monissa palveluissa tekee siitä arvokkaan tunnistautumiskeinon, ja sormenjäljen varastaminen mahdollistaa identiteettivarkauden. Varastettua sormenjälkeään ei voi vaihtaa.
Aiheesta muualla

Kuvia tai muita tiedostoja aiheesta sormenjälkitunnistimet Wikimedia Commonsissa
Aileen Baviera

Aileen Baviera vuonna 2016.
Aileen San Pablo Baviera (26. elokuuta 1959 – 21. maaliskuuta 2020) oli filippiiniläinen politiikan tutkija ja sinologi. Hän oli maansa johtavia Kiina-asiantuntijoita.
Kuolema

Baviera kuoli covid19-taudin aiheuttamaan keuhkokuumeeseen 21. maaliskuuta 2020 varhain aamulla San Lazaron sairaalassa Manilassa Filippiineillä. Hänellä oli tauti 12. maaliskuuta, kun hän palasi työhönsä kongressiedustajana Pariisiin Ranskaan. Hänen puolisonsa Villegas Baviera kuoli sydänkohtaukseen vuonna 2018. Baviera jätti jälkeensä kolme lasta (s. 1985, 1986 ja 1991).
Julkaisuja

Contemporary Political Attitudes and Behavior of the Chinese in Metro Manila, 1994.
Regional Security in East Asia: Challenges to Cooperation and Community Building, 2008.
South Shields

| South Shields |
| --- | --- |
 King Street kaupungin keskustassa.
 South Shields
 Koordinaatit: 54.992°N, 1.429°W 
Valtio:  Yhdistynyt kuningaskunta
Osa:  Englanti
Hallintoalue:  Koillis-Englanti
Hallintopiiri:  South Tyneside
Kreivikunta:  Tyne and Wear
Väkiluku:  82 854
 
 www.southtyneside.info 
Infobox OKVirheellinen NIMI-arvo: 
South Shields on satamakaupunki Tyne ja Wearin metropolikreivikunnassa, Koillis-Englannissa. Kaupunki sijaitsee Tynejoen suulla. Sen on South Tynesiden taajama-alueen suurin ja vanhin kaupunki.
South Shieldsissa on 82 854 asukasta.
Kaupungin perinteinen elinkeino on ollut meriteollisuus. Viimeinen telakka lakkautettiin vuonna 1984.
Aiheesta muualla

Kuvia tai muita tiedostoja aiheesta South Shields Wikimedia Commonsissa
Simo Sisu

| Simo Sisu |
| --- | --- |
 Simo Sisu l. Chief O'Hara
Kustantaja:  Disney (useilla kustantajilla lisenssi)
Henkilötiedot
Status:  Ankkalinnan poliisipäällikkö
Asuinpaikka:  Ankkalinna
Suhteet
Tutut:  Mikki Hiiri
Infobox OKNimi-testi OK: 
Simo Sisu (engl. Chief O'Hara) on Ankkalinnan poliisipäällikkö Disneyn eläinmaailmaan sijoittuvissa sarjakuvissa. Poliisimestari Sisu on kokenut ja rehellinen lainvalvoja, joka usein turvautuu nokkelamman Mikki Hiiren apuun ratkoessaan visaisimpia rikospulmia. Poliisilaitoksen työtovereista sarjoissa esiintyvät useimmin etsivä Kaasi ja vaativa esimies, yleensä nimeämätön poliisijohtaja. Hahmon ovat luoneet 1930-luvulla piirtäjä Floyd Gottfredson ja käsikirjoittaja Merrill de Maris. Hänet on nähty joskus myös Aku Ankan tai Roope-sedän sarjoissa.
Sisu on selvästi alkukielellä irlantilainen, nimestä ja murteesta päätellen.
Sisu on esiintynyt myös parissa Akun tehdas -jaksossa.
Against the Dark

| Against the Dark |
| --- | --- |

Ohjaaja:  Richard Crudo
Käsikirjoittaja:  Mathew Klickstein
Tuottaja:  Phillip B. Goldfine Steven Seagal
Säveltäjä:  Philip White
Pääosat:  Steven Seagal Tanoai Reed Jenna Harrison Linden Ashby Emma Catherwood Skye Bennett Keith David
Valmistustiedot
Valmistusmaa:  Yhdysvallat
Tuotantoyhtiö:  Castel Film Romania Metro-Goldwyn-Mayer Steamroller Productions
Levittäjä:  Sony Pictures Home Entertainment Netflix
Ensi-ilta:  10. helmikuuta 2009
Kesto:  94 minuuttia
Alkuperäiskieli:  englanti
Budjetti:  9 000 000 dollaria
Aiheesta muualla
IMDb 
AllMovie
Infobox OKNimi-testi OK: 
Against the Dark on 10. helmikuuta 2009 suoraan DVD:lle julkaistu yhdysvaltalainen toiminta/kauhuelokuva, jota on kuvattu Bukarestissa Romaniassa. Elokuvan ohjasi Richard Crudo ja käsikirjoitti Mathew Klickstein. Pääosassa esiintyivät Steven Seagal, Tanoai Reed, Jenna Harrison, Linden Ashby, Emma Catherwood, Skye Bennett ja Keith David.
Juoni

Vaarallinen kulkutauti on vallannut ihmiskunnan, muuttaen suurimman osan ihmisistä vampyyrimäisiksi verenhimoisiksi olennoiksi. Parannuskeinosta ei ole tietoakaan, joten ainut keino on tappaa kaikki olennot. Taon johtama pieni erikoisjoukko "Hunters" lähetetään tutkimaan sairaalaa, jossa on tiettävästi vielä tartunnan saamattomia ihmisiä loukussa. Heidän tehtävänä on pelastaa ihmiset ja tappaa kaikki vastaantulevat olennot neljän tunnin sisällä. Ryhmän tietämättä luutnantti Waters aikoo tuhota koko sairaalan päästäkseen ongelmasta nopeammin eroon.
Rooleissa

| 0 | 1 | 2 |
| --- | --- | --- |
|  Steven Seagal  | … |  Tao   |
|  Tanoai Reed  | … |  Tagart   |
|  Jenna Harrison  | … |  Dorothy   |
|  Danny Midwinter  | … |  Morgan   |
|  Emma Catherwood  | … |  Amelia   |
|  Stephen Hagan  | … |  Ricky   |
|  Daniel Percival  | … |  Dylan   |
|  Skye Bennett  | … |  Charlotte   |
|  Tania Dobre  | … |  Taon apuri #1   |
|  Mihaela Constantin  | … |  Taon apuri #2   |
|  Linden Ashby  | … |  Cross   |
|  Keith David  | … |  luutnantti Waters   |
|  Clay Donahue Fontenot  | … |  Harrington   |
|  Stephen Haynes  | … |  sotilas   |
Aiheesta muualla

Leffatykin arvostelu
South Petherton

South Pethertonin metodistikirkko
South Petherton on suuri kylä Lounais-Englannissa. Siellä asuu noin 3 200 ihmistä.
Monet kylän rakennuksista on tehty paikallisesta kellertävästä hiekkakivestä, jota kutsutaan Hamin kylän mukaan hamstoneksi.
Aiheesta muualla

Kuvia tai muita tiedostoja aiheesta South Petherton Wikimedia Commonsissa
Albano Laziale

| Albano Laziale |
| --- | --- |
 Campanile di San Pancrazio Albano Lazialessa.
 lippu
 Albano Laziale
 Koordinaatit: 41°44′N, 12°40′E 
Valtio:  Italia
Alue:  Latium
Metropolikaupunki:  Rooma
Pinta-ala:  
 – Kokonaispinta-ala:  23,80 km²
Korkeus:  110–556 m
Väkiluku (31.12.2015):  41 715
 – Väestötiheys:  1 753 as./km²
Infobox OKVirheellinen NIMI-arvo: 
Albano Laziale on runsaan 40 000 asukkaan kunta Italiassa, Latiumissa, Albanovuorilla, Rooman eteläpuolella. Samalla alueella on useita historiallisia pikkukaupunkeja ja järviä, ja se on ollut roomalaisten suosimaa huvila-aluetta jo kahdentuhannen vuoden ajan.
Rooman olympialaisten soutukilpailut käytiin Albanossa.
Simo Sipilä

Simo Olavi Sipilä (s. 17. huhtikuuta 1983 Tampere) on suomalainen pikajuoksija. Juoksuharrastuksensa hän aloitti Nokian Urheilijoiden riveissä, kunnes vuonna 2008 siirtyi HIFK:n urheilijaksi. Hänellä ei ole valmentajaa, vaan hän on koko uransa ajan valmentanut itse itseään. Aikuisten SM-kisoista hän on saavuttanut 100 metriltä kolme pronssia ja 4×100 metrin viestistä kaksi kultaa. Sisäratojen SM-kisoista hänellä on yksi kulta 60 metrin juoksusta. Maaotteluissa Sipilä on edustanut Suomea niin aikuisten kuin eri ikäluokkienkin tasolla vuosina 2002, 2004, 2007 ja 2008 100 metrillä ja 4×100 metrin juoksussa.
Ailanthus excelsa

| Ailanthus excelsa |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Kvassiakasvit Simaroubaceae
Suku::  Jumaltenpuut Ailanthus
Laji::  excelsa
Kaksiosainen nimi
 Ailanthus excelsa  Roxb. 
Synonyymit
 Ailanthus wightii Tiegh. 
Katso myös
   Ailanthus excelsa Wikispeciesissä   Ailanthus excelsa Commonsissa 
Infobox OKNimi-testi OK: 
Ailanthus excelsa on kvassiakasvien heimoon ja jumaltenpuiden sukuun kuuluva suurikokoinen lehtipuu, joka kasvaa luonnonvaraisena Intiassa ja Sri Lankassa. Puita kasvatetaan peltojen ja jokien reunoilla rajamerkkeinä sekä siksi, että ne hillitsevät maaperän eroosiota.
Käyttö

Puulla on useita käyttötarkoituksia. Maitiaisnesteellä ja kitkerillä, aromaattisilla lehdillä on havaittu olevan lääketieteellistä käyttöä. Kuorella on kuumetta alentava vaikutus ja sitä on käytetty astman, keuhkoputkentulehduksen ja myös punataudin hoitoon. Lehdillä ja kuorella väitetään olevan vahvistavaa vaikutusta synnytyksen jälkeen, ja lehtien ja tuoreen kuoren mehua on käytetty lääkkeenä jälkipolttoihin. Puuaines on helposti työstettävää, ja siitä valmistetaan muun muassa erilaisia laatikoita, ongenkohoja, leluja, työkalunkahvoja ja tulitikkuja.
Kuvia

Käännös suomeksi
Sinulle (kappale)

| ”Sinulle” Timo Rautiainen |
| --- | --- | --- |

Singlen tiedot
 Albumilta: Sarvivuori
 Julkaistu: 7. kesäkuuta 2006
 Tekijä(t): Timo Rautiainen (säv.) Jarkko Martikainen (san.)
 Tuottaja(t): Jarkko Martikainen
 Tyylilaji: heavy metal, hard rock
 Kesto: 04.39
 Levy-yhtiö: King Foo
Listasijoitukset
  Suomen virallinen singlelista: 3.
Timo Rautiaisen muut singlet
| ”Punainen viiva” 2006 | ”Sinulle” 2006 | ”Uskonnonpastori” 2006 |
Sinulle on Timo Rautiaisen kappale ja single albumilta Sarvivuori.
Kappale debutoi Suomen virallisen singlelistan kolmannella sijalla, ja se pysyi listalla yhteensä kolme viikkoa.
Kappaleet

Sinulle – 4.39 (säv. Timo Rautiainen, san. Jarkko Martikainen, sov. Timo Rautiainen)
Uutisten jälkeen – 2.37 (säv. Jim Pembroke, san. Jim Pembroke, Hector, sov. Jim Pembroke)
Aiheesta muualla

”Sinulle” discogs.com -sivustolla
Shakkiolympialaiset 1927

FIDE organisoi vuonna 1927 ensimmäiset viralliset shakkiolympialaiset. Kilpailut pidettiin 18. heinäkuuta – 30. heinäkuuta Lontoossa, Isossa-Britanniassa.
Voittajaksi selviytyi Unkarin joukkue. Toiseksi tuli Tanska ja kolmas oli Englanti.
Tulokset

| # | Maa | Pelaajat | Pisteet |
| --- | --- | --- | --- |
| 1 |  Unkari | Maróczy, Nagy, Vajda, Havasi, Steiner E. | 40 |
| 2 |  Tanska | Krause, Norman-Hansen, Andersen, Ruben | 38,5 |
| 3 |  Englanti | Atkins, Yates, Thomas, Michell, Spencer | 36,5 |
| 4 |  Alankomaat | Euwe, Weenink, Kroone, te Kolsté, Schelfhout | 35 |
| 5 |  Tšekki | Réti, Gilg, Hromádka, Pokorný, Prokeš | 34,5 |
| 6 |  Saksa | Tarrasch, Mieses, Carls, Wagner | 34 |
| 7 |  Itävalta | Grünfeld, Lokvenc, Kmoch, Wolf, Gruber | 34 |
| 8 |  Sveitsi | Johner H., Naegeli, Zimmermann, Grob, Michel | 32 |
| 9 |  Jugoslavia | Kostić, Vuković V., Asztalos, Kalabar | 30 |
| 10 |  Italia | Rosselli del Turco, Monticelli, Romih, Sacconi | 28,5 |
| 11 |  Ruotsi | Nilsson, Nyholm, Jakobson, Stoltz | 28 |
| 12 |  Argentiina | Grau, Rivarola, Nogués Acuña, Palau | 27 |
| 13 |  Ranska | Chéron, Muffang, Renaud, Betbeder | 24,5 |
| 14 |  Suomi | Tschepurnoff,  Rasmusson, Heilimo, Terho | 21,5 |
| 15 |  Belgia | Koltanowski, Censer I., Louviau, Censer M. | 21,5 |
| 16 |  Espanja | Golmayo, Marin y Llovet, Vilardebo, Soler | 14,5 |
Henkilökohtaiset palkinnot

Parhaiten menestyneille pelaajille jaettiin palkinnot. Pöytäjärjestyksillä ei ollut merkitystä. George Alan Thomas (Englanti) ja Holger Norman-Hansen (Tanska) saivat kultamitalit tuloksella 12/15 (80,0%). Pronssia sai Richard Réti (Tšekkoslovakia) tuloksella 11½/15 (76.7%). Neljännen palkinnon sai Géza Maróczy (Unkari), viidennen Ernst Grünfeld (Itävalta) ja kuudennen Max Euwe (Alankomaat).
Muuta

Olympialaisten ohessa pelattiin myös ensimmäinen shakin naisten maailmanmestaruusturnaus.
South Slaven alue

| South Slaven alue South Slave Region |
| --- | --- |
 Lady Evelyn Falls, Kakisa
 South Slaven alueen sijainti Luoteisterritorioissa.
Valtio:  Kanada
Territorio:  Luoteisterritoriot
Hallinto:  
 – hallinnollinen keskus:  Fort Smith
Väkiluku (2016):  7 764
Aikavyöhyke:  −07:00
– kesäaika:  −06:00
South Slaven alue (engl. South Slave Region) on yksi Kanadan Luoteisterritorioiden viidestä hallinnollisesta alueesta Inuvikin, Sahtun, Dehchon ja North Slaven ohella. Alue koostuu seitsemästä kunnasta, ja sen hallinto sijaitsee Fort Smithissä ja Hay Riverissä. Enterpriseä ja Hay Riveriä lukuun ottamatta alueen asukkaat ovat pääasiassa intiaaneja.